קונגר אירופי

קונגר אירופי או קוֹנְגֶּר יָם-תִּיכוֹנִי (שם מדעי: Conger conger) הוא מין של דג ממשפחת הקונגריים שבסדרת הצלופחאים והוא המין הכבד ביותר בסדרה.

אורכו של הקונגר 1.5-3 מ' ומשקלו עד 110 ק"ג. הוא בעל גוף מגודל וכמעט חסר קשקשים בצבע אפור ובעל ראש גדול עם לסתות גדולות, עיניים כחולות גדולות ורצועת סנפירים מהגב עד לזנב ובקצה הגוף עד הבטן. הוא מזכיר במראהו דגי מורנה אך גדול בהרבה.

הקונגר מצוי בין סלעים ואלמוגים בימים וחופים במי האוקיינוס האטלנטי מנורווגיה ואיסלנד עד סנגל וגם בים התיכון ובים השחור. הקונגר טורף דגים קטנים יותר, סילוניות וסרטנים שהוא מועך בלסתותיו. הוא ניזון גם מדגים מתים והוא יכול להימצא גם בתהומות בעומק 1,170 מ'.

קישורים חיצוניים

הערות שוליים

טקסונים שתוארו בידי קארולוס ליניאוס
קונגריים
מגה-פאונה של האוקיינוס האטלנטי
דגי האוקיינוס האטלנטי
דגים: טורפי-על
אוכלי נבלות
בעלי חיים שתוארו ב-1758